Vientiane

thumb|200px|That Luang, Vientianen ja koko Laos kansallissymboli Vientiane, lausutaan kutakuinkin Wieng Chan, on Laosin pääkaupunki.

Ymmärrä
Vientiane on Kaakkois-Aasian kaupungeista uneliain, ja liikennekin on edelleen polkupyöravoittoista. Suurensuuria nähtävyyksiä ei pahemmin ole, mutta temppeleitä on jokunen ja oluessa Mekongin rannalla auringonlaskun aikaan on oma viehätyksensä.

Lentokoneella
Wattayn lentokenttä on 7 km Vientianesta pohjoiseen. Lentoja Bangkokiin ja Luang Prabangiin on paljon, muualle rajoitetummin. Ainoa maahan lentävä halpayhtiö on Air Asia, joka lentää Kuala Lumpurista useamman kerran viikossa.

Thaimaasta tullessa usein huomattavasti halvempi varteenotettava vaihtoehto on lentää Udon Thaniin Thaimaan puolella ja jatkaa lentokentältä suoraan bussilla Vientianeen (n. 2 tuntia rajalle).

Junalla
Kolmenkymmenen vuoden puurtamisen jälkeen junayhteys Thaimaasta Laosiin avattiin maaliskuussa 2009. Juna kulkee yön yli Bangkokista Nong Khain kaupunkiin joen toisella puolella, jossa matkustajien pitää ostaa uusi lippu ja mennä passintarkastuksen läpi, kunnes matka jatkuu sillan yli. Pääteasema toistaiseksi on Tha Naleng, n. 10 km päässä Vientianesta.

Bussilla
Ystävyyssilta (Friendship Bridge) Mekongin halki on suosituin tapa kulkea Thaimaan ja Laosin välillä. Thaimaan puolelta sekä Nong Khaista että Udon Thanista on suoria busseja yli.